erhwenkuo/poetry-chinese-zhtw huggingface dataset:
月夜有懷簡諸同病
作者：駱賓王（唐）

閒庭落景盡，疏簾夜月通。山靈響似應，水淨望如空。棲枝猶繞鵲，遵渚未來鴻。可歎高樓婦，悲思杳難終。
敘寄員半千
作者：駱賓王（唐）

薄宦三河道，自負十餘年。不應驚若厲，只為直如弦。坐曆山川險，籲嗟陵穀遷。長吟空抱膝，短翮詎沖天。魂歸滄海上，望斷白雲前。釣名勞拾紫，隱跡自談玄。不學多能聖，徒思鴻寶仙。斯志良難已，此道豈徒然。嗟為刀筆吏，恥從繩墨牽。岐路情雖狎，人倫地本偏。長揖謝時事，獨往訪林泉。寄言二三子，生死不來旋。
詠懷古意上裴侍郎
作者：駱賓王（唐）

三十二餘罷，鬢是潘安仁。四十九仍入，年非朱買臣。縱橫愁系越，坎壈倦遊秦。出籠窮短翮，委轍涸枯鱗。窮經不沾用，彈鋏欲誰申。天子未驅策，歲月幾沉淪。輕生長慷慨，效死獨殷勤。徒歌易水客，空老渭川人。一得視邊塞，萬裡何苦辛。劍匣胡霜影，弓開漢月輪。金刀動秋色，鐵騎想風塵。為國堅誠款，捐軀忘賤貧。勒功思比憲，決略暗欺陳。若不犯霜雪，虛擲玉京春。
春夜韋明府宅宴得春字
作者：駱賓王（唐）

酌桂陶芳夜，披薜嘯幽人。雅琴馴魯雉，清歌落範塵。宿雲低迥蓋，殘月上虛輪。幸此承恩洽，聊當故鄉春。
過張平子墓
作者：駱賓王（唐）

西鄂該通理，南陽擅德音。玉卮浮藻麗，銅渾積思深。忽懷今日昔，非複昔時今。日落豐碑暗，風來古木吟。惟歎窮泉下，終鬱羨魚心。
從軍中行路難二首
作者：駱賓王（唐）

君不見封狐雄虺自成群，馮深負固結妖氛。玉璽分兵徵惡少，金壇受律動將軍。將軍擁旄宣廟略，閣道岧嶢起戍樓，劍門遙裔俯靈丘。邛關九折無平路，杳杳丘陵出，蒼蒼林薄遠。途危紫蓋峰，路澀青泥阪。去去指哀牢，行行入不毛。絕壁千里險，連山四望高。中外分割槽宇，夷夏殊風土。交趾枕南荒，昆彌臨北戶。川原繞毒霧，溪穀多淫雨。行潦四時流，崩查千歲古。漂梗飛蓬不自安，捫藤引葛度危巒。昔時聞道從軍樂，南中南鬥映星河，秦川秦塞阻煙波。三春邊地風光少，向月彎繁弱，連星轉太阿。重義輕生懷一顧，灞城隅，滇池水，天涯望轉積，地際行無已。徒覺炎涼節物非，不知關山千萬裡。棄置勿重陳，絳節朱旗分白羽，丹心白刃酬明主。但令一被君王知，君不見玉關塵色暗邊庭，銅鞮雜虜寇長城。天子按劍徵餘勇，將軍受脤事橫行。七德龍韜開玉帳，連營去去無窮極，擁旆遙遙過絕國。陣雲朝結晦天山，長驅萬裡讋祁連，分麾三命武功宣。百發烏號遙碎柳，雁門迢遞尺書稀，鴛被相思雙帶緩。行路難，行路難，
帝京篇
作者：駱賓王（唐）

山河千里國，城闕九重門。不睹皇居壯，安知天子尊。皇居帝裡崤函穀，鶉野龍山侯甸服。五緯連影集星躔，桂殿嶔岑對玉樓，椒房窈窕連金屋。三條九陌麗城隈，劍履南宮入，簪纓北闕來。聲名冠寰宇，文物象昭回。鉤陳肅蘭戺，璧沼浮槐市。銅羽應風回，金莖承露起。校文天祿閣，習戰昆明水。朱邸抗平臺，黃扉通戚裡。平臺戚裡帶崇墉，炊金饌玉待鳴鐘。小堂綺帳三千戶，繡柱璿題粉壁映，鏘金鳴玉王侯盛。王侯貴人多近臣，趙李經過密，蕭朱交結親。丹鳳朱城白日暮，倡家桃李自芳菲，京華遊俠盛輕肥。延年女弟雙鳳入，春朝桂尊尊百味，秋夜蘭燈燈九微。翠幌珠簾不獨映，古來榮利若浮雲，人生倚伏信難分。始見田竇相移奪，朱門無複張公子，灞亭誰畏李將軍。相顧百齡皆有待，春去春來苦自馳，爭名爭利徒爾為。久留郎署終難遇，倏忽摶風生羽翼，須臾失浪委泥沙。黃雀徒巢桂，紅顏宿昔白頭新，脫粟布衣輕故人。故人有湮淪，已矣哉，歸去來。馬卿辭蜀多文藻，揚雄仕漢乏良媒。三冬自矜誠足用，十年不調幾邅回。汲黯薪逾積，
疇昔篇
作者：駱賓王（唐）

少年重英俠，弱歲賤衣冠。既託寰中賞，方承膝下歡。遨遊灞水曲，風月洛城端。且知無玉饌，誰肯逐金丸。金丸玉饌盛繁華，自言輕侮季倫家。五霸爭馳千里馬，池中舊水如懸鏡，屋裡新妝不讓花。意氣風雲倏如昨，當時門客今何在，疇昔交朋已疏索。莫教憔悴損容儀，一朝披短褐，六載奉長廊。賦文慚昔馬，執戟歎前揚。揮戈出武帳，荷筆入文昌。文昌隱隱皇城裡，卿相未曾識，王侯甯見擬。垂釣甘成白首翁，不應永棄同芻狗，且複飄颻類轉蓬。容鬢年年異，脂車秣馬辭鄉國，縈轡西南使邛僰。玉壘銅梁不易攀，陽關積霧萬裡昏，劍閣連山千種色。蜀路何悠悠，華陽舊地標神制，石鏡蛾眉真秀麗。諸葛才雄已號龍，雲氣橫開八陣形，橋形遙分七星勢。川平煙霧開，他鄉冉冉消年月，帝裡沉沉限城闕。不見猿聲助客啼，故園梅柳尚餘春，來時勿使芳菲歇。解鞅欲言歸，十年不調為貧賤，百日屢遷隨倚伏。只為須求負郭田，涘江拂潮沖白日，淮海長波接遠天。叢竹凝朝露，孤山起暝煙。賴有邊城月，常伴客旌懸。東南美箭稱吳會，名都隱軫三江外。塗山執玉應昌期，未看白馬對蘆芻，且覺浮雲似車蓋。江南節序多，眺聽煙霞正流眄，即從王事歸艫轉。芝田花月屢裴回，峰開華嶽聳疑蓮，水激龍門急如箭。人事謝光陰，年來歲去成銷鑠，懷抱心期漸寥落。掛冠裂冕已辭榮，自有林泉堪隱棲，何必山中事丘壑。我住青門外，昨夜琴聲奏悲調，旭旦含顰不成笑。果乘驄馬發囂書，高門有閱不圖封，峻筆無聞斂敷妙。適離京兆謗，丈夫坎壈多愁疾，契闊迍邅盡今日。慎罰寧憑兩造辭，不應白髮頓成絲，直為黃沙暗如漆。紫禁終難叫，忽聞驛使發關東，傳道天波萬裡通。涸鱗去轍還遊海，誰能局跡依三輔，會就商山訪四翁。
豔情代郭氏答盧照鄰
作者：駱賓王（唐）

迢迢芊路望芝田，眇眇函關恨蜀川。歸雲已落涪江外，銅駝路上柳千條，金穀園中花幾色。柳葉園花處處新，此時離別那堪道，此日空床對芳沼。芳沼徒遊比目魚，擲果河陽君有分，貨酒成都妾亦然。莫言貧賤無人重，良人何處醉縱橫，直如循默守空名。倒提新縑成慊慊，別日分明相約束，已取宜家成誡勖。當時擬弄掌中珠，思君欲上望夫臺，端居懶聽將雛曲。沉沉落日向山低，舞蝶臨階只自舞，啼鳥逢人亦助啼。獨坐傷孤枕，錦字迴文欲贈君，劍壁層峰自糾紛。平江淼淼分清浦，無那短封即疏索，不在長情守期契。傳聞織女對牽牛，情知唾井終無理，情知覆水也難收。不復下山能借問，
代女道士王靈妃贈道士李榮
作者：駱賓王（唐）

玄都五府風塵絕，碧海三山波浪深。桃實千年非易待，臺前鏡影伴仙娥，樓上簫聲隨鳳史。鳳樓迢遞絕塵埃，雙童綽約時遊陟，三鳥聯翩報訊息。盡言真侶出遨遊，個時無數並妖妍，個裡無窮總可憐。別有眾中稱黜帝，自言少小慕幽玄，只言容易得神仙。佩中邀勒經時序，漫道燒丹止七飛，空傳化石曾三轉。寄語天上弄機人，想知人意自相尋，果得深心共一心。一心一意無窮已，相憐相念倍相親，一生一代一雙人。不把丹心比玄石，不能京兆畫蛾眉，翻向成都騁騶引。青牛紫氣度靈關，此時空床難獨守，此日別離那可久。梅花如雪柳如絲，春時物色無端緒，雙枕孤眠誰分許。分念嬌鶯一種啼，落花泛泛浮靈沼，垂柳長長拂禦溝。禦溝大道多奇賞，香輪寶騎競繁華，可憐今夜宿倡家。鸚鵡杯中浮竹葉，千回鳥信說眾諸，百過鶯啼說長短。長短眾諸判不尋，南陌西鄰鹹自保，還轡歸期須及早。為想三春狹斜路，蘋風入馭來應易，竹杖成龍去不難。龍飆去去無訊息，上林三月鴻欲稀，華表千年鶴未歸。不分淹留桑路待，
酬皇甫冉西陵見寄
作者：靈一（唐）

西陵潮信滿，島嶼沒中流。越客依風水，相思南渡頭。寒光生極浦，落日映滄洲。何事揚帆去，空驚海上鷗。
溪行即事
作者：靈一（唐）

近夜山更碧，入林溪轉清。不知伏牛事，潭洞何從橫。野岸煙初合，平湖月未生。孤舟屢失道，但聽秋泉聲。
棲霞山夜坐
作者：靈一（唐）

山頭戒壇路，幽映雪巖側。四面青石床，一峰苔蘚色。松風靜複起，月影開還黑。何獨乘夜來，殊非晝所得。
宿天柱觀
作者：靈一（唐）

石室初投宿，仙翁喜暫容。花源隔水見，洞府過山逢。泉湧階前地，雲生戶外峰。中宵自入定，非是欲降龍。
酬皇甫冉將赴無錫，於雲門寺贈別
作者：靈一（唐）

湖南通古寺，來往意無涯。欲識雲門路，千峰到若耶。春山子敬宅，古木謝敷家。自可長偕隱，那言相去賒。
宜豐新泉
作者：靈一（唐）

泉源新湧出，洞澈映纖雲。稍落芙蓉沼，初淹苔蘚文。素將空意合，淨與眾流分。每到清宵月，泠泠夢裡聞。
靜林精舍
作者：靈一（唐）

靜林溪路遠，蕭帝有遺蹤。水擊羅浮磬，山鳴於闐鐘。燈傳三世火，樹老萬株松。無數煙霞色，空聞昔臥龍。
江行寄張舍人
作者：靈一（唐）

客程終日風塵苦，蓬轉還家未有期。林色曉分殘雪後，流蕩此心難共說，千峰澄霽隔瓊枝。
送王穎悟歸左綿
作者：靈一（唐）

客意天南興已闌，不堪言別向仙官。夢搖玉佩隨旄節，想得故山青靄裡，泉聲入夜獨潺潺。
安公
作者：靈一（唐）

彌天稱聖哲，象法初繄賴。弘道識行藏，匡時知進退。秦王輕與舉，習生重酬對。學文古篆中，義顯心經內。法服應華夏，金言流海岱。西方浮雲間，更陪龍華會。
林公
作者：靈一（唐）

支公信高逸，久向山林住。時將孫許遊，豈以形骸遇。幸辭天子詔，複覽名臣疏。西晉尚虛無，南朝久淪誤。因談老莊意，乃盡逍遙趣。誰為竹林賢，風流相比附。
遠公
作者：靈一（唐）

遠公逢道安，一朝棄儒服。真機久消歇，世教空拘束。誓入羅浮中，遂棲廬山曲。禪經初纂定，佛語新名目。缽帽絕朝宗，簪裾翻拜伏。東林多隱士，為我辭榮祿。
雨後欲尋天目山，問元、駱二公溪路
作者：靈一（唐）

昨夜雲生天井東，春山一雨一回風。林花並逐溪流下，欲上龍池通不通。
題僧院
作者：靈一（唐）

虎溪閑月引相過，帶雪松枝掛薜蘿。無限青山行欲盡，白雲深處老僧多。
宿靜林寺
作者：靈一（唐）

山寺門前多古松，溪行欲到已聞鐘。中宵引領尋高頂，月照雲峰凡幾重。
再還宜豐寺
作者：靈一（唐）

再尋招隱地，重會息心期。樵客問歸日，山僧記別時。野雲陰遠甸，秋雨漲前陂。勿謂探形勝，吾今不好奇。
春日山齋
作者：靈一（唐）

野徑東風起，山扉度日開。晴光拆紅萼，流水長青苔。逋客殊未去，芳時已再來。非關戀春草，自是欲裴回。
留別忠州故人
作者：靈一（唐）

一身無定處，萬裡獨銷魂。芳草迷歸路，春流滴淚痕。幾時休旅食，何夜宿江村。欲識相思苦，空山啼暮猿。
送別
作者：靈一（唐）

憑高莫送遠，看欲斷歸心。別恨啼猿苦，相思流水深。翠雲南澗影，丹桂晚山陰。若未來雙鵠，遼城何更尋。
送冽寺主之京迎禪和尚
作者：靈一（唐）

禪門居此地，瞻望在虛空。水國月未上，蒼生如夢中。上人知機士，瓶錫慰樊籠。彼土諸梵眾，嗟君揚道風。
送王法師之西川
作者：靈一（唐）

旅遊無近遠，要自別魂銷。官柳鄉愁亂，春山客路遙。伴行芳草遠，緣興野花飄。計日功成後，還將輔聖朝。
送範律師往果州
作者：靈一（唐）

終南千古後，獨爾繼卿名。離障非今日，修因是幾生。亂峰寒影暮，深澗野流清。遠客歸心苦，難為此別情。
送明素上人歸楚覲省
作者：靈一（唐）

能將疏懶背時人，不厭孤萍任此身。江上昔年同出處，前路倍憐多勝事，到家知慶綵衣新。
項王廟
作者：靈一（唐）

緬想鹹陽事可嗟，楚歌哀怨思無涯。八千子弟歸何處，拔山力盡烏江水，今日悠悠空浪花。
酬陳明府舟中見贈
作者：靈一（唐）

長溪通夜靜，素舸與人閑。月影沈秋水，風聲落暮山。稻花千頃外，蓮葉兩河間。陶令多真意，相思一解顏。
題東蘭若
作者：靈一（唐）

上人禪室路裴回，萬木清陰向日開。寒竹影侵行徑石，更惜片陽談妙理，歸時莫待暝鐘催。
送朱放
作者：靈一（唐）

苦見人間世，思歸洞裡天。縱令山鳥語，不廢野人眠。
歸岑山過惟審上人別業
作者：靈一（唐）

禪客無心憶薜蘿，自然行徑向山多。知君欲問人間事，始與浮雲共一過。
於潛道中呈元八處士
作者：靈一（唐）

苕水灘行淺，潛州路漸深。參差遠岫色，迢遞野人心。凍澗冰難釋，秋山日易陰。不知天目下，何處是雲林。
送殷判官歸上都
作者：靈一（唐）

漾舟雲路客，來過夕陽時。向背堪遺恨，逢迎宿未期。水容愁暮急，花影動春遲。別後王孫草，青青入夢思。
贈別皇甫曾
作者：靈一（唐）

幽人從遠嶽，過客愛春山。高駕能相送，孤遊且未還。紫苔封井石，綠竹掩柴關。若到雲峰外，齊心去住間。
送陳允初卜居麻園
作者：靈一（唐）

欲向麻源隱，能尋謝客蹤。空山幾千里，幽谷第三重。茅宇寧須葺，荷衣不待縫。因君見往事，為我謝喬松。
秋題劉逸人林泉
作者：靈一（唐）

涼飆亂黃葉，遲客橘陰清。蘿徑封行跡，雲門閉野情。零林秋露響，穿竹暮煙輕。莫戀幽棲地，懷安卻敗名。
自大林與韓明府歸郭中精舍
作者：靈一（唐）

野客同舟楫，相攜複一歸。孤煙生暮景，遠岫帶春暉。不道還山是，誰雲向郭非。禪門有通隱，喧寂共忘機。
同使君宿大樑驛
作者：靈一（唐）

旌旗江上出，花外捲簾空。夜色臨城月，春寒度水風。雖然行李別，且喜語音同。若問匡廬事，終身愧遠公。
題黃公陶翰別業
作者：靈一（唐）

聞說花源堪避秦，幽尋數月不逢人。煙霞洞裡無雞犬，醉臥白雲閑入夢，不知何物是吾身。
哭衛尚書
作者：靈一（唐）

畫戟重門楚水陰，天涯欲暮共傷心。南荊雙戟痕猶在，有路茫茫向誰問，感君空有淚沾襟。
贈靈澈禪師
作者：靈一（唐）

禪師來往翠微間，萬裡千峰到剡山。何時共到天臺裡，身與浮雲處處閑。
將出宜豐寺留題山房
作者：靈一（唐）

池上蓮荷不自開，山中流水偶然來。若言聚散定由我，未是回時那得回。
妙樂觀
作者：靈一（唐）

王喬所居空山觀，白雲至今凝不散。壇場月路幾千年，忽見一人檠茶碗，篸花昨夜風吹滿。自言家處在東坡，
與元居士青山潭飲茶
作者：靈一（唐）

野泉煙火白雲間，坐飲香茶愛此山。巖下維舟不忍去，青溪流水暮潺潺。
送人得蕩子歸倡婦
作者：靈一（唐）

垂涕憑回信，為語柳園人。情知獨難守，又是一陽春。
句
作者：靈一（唐）

濾泉侵月起，掃徑避蟲行。
日暮山河清
作者：無名氏（唐）

天高爽氣晶，馳景忽西傾。山列千重靜，河流一帶明。想同金鏡澈，寧讓玉壺清。纖翳無由出，浮埃不復生。榮紆分漢苑，表裡見秦城。逸興終難系，抽毫仰此情。
秋日懸清光
作者：無名氏（唐）

寥廓涼天靜，晶明白日秋。圓光含永珍，碎影入閑流。迥與青冥合，遙同江甸浮。晝陰殊眾木，斜影下危樓。宋玉登高怨，張衡望遠愁。餘輝如可託，雲路豈悠悠。
落日山照曜
作者：無名氏（唐）

裴回空山下，晼晚殘陽落。圓影過峰巒，半規入林薄。餘光澈群岫，亂彩分重壑。石鏡共澄明，巖光同照灼。棲禽去杳杳，夕煙生漠漠。此境誰複知，獨懷謝康樂。
月映清淮流
作者：無名氏（唐）

淮月秋偏靜，含虛夜轉明。桂花窺鏡發，蟾影映波生。澹灩輪初上，裴回魄正盈。遙塘分草樹，近浦寫山城。桐柏流光逐，蠙珠濯景清。孤舟方利涉，更喜照前程。
壽星見
作者：無名氏（唐）

玄象今何應，時和政亦平。祥為一人壽，色映九霄明。皎潔垂銀漢，光芒近鬥城。合規同月滿，表瑞得天清。甘露盈條降，祥煙向日生。無如此嘉祉，率土荷秋成。
華山慶雲見
作者：無名氏（唐）

聖主祠名嶽，高風發慶雲。金柯初繚繞，玉葉漸氛氳。氣色含珠日，光明吐翠雰。依稀來鶴態，彷彿列仙群。萬樹流光影，千潭寫錦文。蒼生忻有望，祥瑞在吾君。
清風戒寒
作者：無名氏（唐）

蕭颯清風至，悠然發思端。入林翻別葉，繞樹敗紅蘭。曉拂輕霜度，宵分遠籟攢。稍依簾隙靜，遍覺座隅寒。乍逐驚蓬振，偏催急漏殘。遙知洞庭水，此夕起波瀾。
空水共澄鮮
作者：無名氏（唐）

悠然四望通，渺渺水無窮。海鶴飛天際，煙林出鏡中。雲消澄遍碧，霞起澹微紅。落日浮光滿，遙山翠色同。樵聲喧竹嶼，棹唱入蓮叢。遠客舟中興，煩襟暫一空。
寒流聚細文
作者：無名氏（唐）

曉野方閑眺，橫溪賞亂流。寒文趨浦急，圓折逐煙浮。不謂飄疏雨，非關浴遠鷗。觀魚鱗共細，間石影疑稠。獵獵風泠夕，潺潺瀨響秋。仙槎如共泛，天漢適淹留。
長安早春
作者：無名氏（唐）

杳靄三春色，先從帝裡芳。折楊猶恨短，測景已忻長。鶯和紅樓樂，花連紫禁香。躍魚驚太液，佳氣接溫湯。風送飛珂響，塵蒙翠輦光。熙熙晴煦遠，徒欲奉堯觴。
嘉禾合穎
作者：無名氏（唐）

天祚皇王德，神呈瑞穀嘉。感時苗特秀，證道葉方華。氣轉騰佳色，雲披映早霞。燻風浮合穎，湛露淨祥花。六穗垂兼倒，孤莖嫋複斜。影同唐叔獻，稱慶比周家。
膏澤多豐年
作者：無名氏（唐）

帝德方多澤，莓莓井徑同。八方甘雨布，四遠報年豐。廒慶千廂在，山流萬壑通。候時勤稼穡，擊壤樂農功。畎畝人無惰，田廬歲不空。何須憂伏臘，千載賀堯風。
玉壺冰
作者：無名氏（唐）

玄律陰風勁，堅冰在玉壺。暗中花更出，曉後色全無。涸冱誰能伴，淒清詎可渝。任圓空似璧，照物不成珠。素質情方契，孤明道豈殊。幽人若相比，還得詠生芻。
望禁苑祥光
作者：無名氏（唐）

佳氣生天苑，蔥蘢幾效祥。樹遙三殿際，日映九城傍。山霧寧同色，卿雲未可彰。眺汾疑鼎氣，臨渭想榮光。當並舂陵發，應開聖曆長。微臣時一望，短羽欲飛翔。
晨光動翠華
作者：無名氏（唐）

早朝開紫殿，佳氣逐清晨。北闕華旌在，東方曙景新。影連香霧合，光媚慶雲頻。鳥羽飄初定，龍文照轉真。直疑冠佩入，長愛冕旒親。搖動祥雲裡，朝朝映侍臣。
觀南郊回仗
作者：無名氏（唐）

傳警千門寂，南效彩仗回。但驚龍再見，誰識日雙開。德澤施雲雨，恩光變燼灰。閱兵貔武振，聽樂鳳凰來。候刻移宸輦，尊時集觀臺。多慚遠臣賤，不得禮容陪。
謁見日將至雙闕
作者：無名氏（唐）

曉色臨雙闕，微臣禮位陪。遠驚龍鳳睹，誰識冕旒開。藹藹千年盛，顒顒萬國來。天文標日月，時令布雲雷。迥出黃金殿，全分白玉臺。雕蟲意何取，瞻戀不知回。
尚書郎上直聞春漏
作者：無名氏（唐）

地即尚書省，人惟鴛鷺行。審時傳玉漏，直夜遞星郎。歷歷聞仙署，泠泠出建章。自空來斷續，隨月散淒鏘。物靜知聲遠，寒輕覺夜長。聽餘殘月落，曙色滿東方。
華清宮望幸
作者：無名氏（唐）

驪岫接新豐，岧嶢駕碧空。鑿山開秘殿，隱霧蔽仙宮。絳闕猶棲鳳，雕樑尚帶虹。溫泉曾浴日，華館舊迎風。肅穆瞻雲輦，深沈閉綺櫳。東郊望幸處，瑞氣靄濛濛。
禦題國子監
作者：無名氏（唐）

宸翰符玄造，榮題國子門。筆鋒回日月，字勢動乾坤。簷下雲光繞，梁間鵲影翻。張英聖莫擬，索靖妙難言。為著盤龍跡，能彰舞鳳蹲。更隨垂露像，常以沐皇恩。
郊壇聽雅樂
作者：無名氏（唐）

泰壇恭祀事，彩仗下寒坰。展禮陳嘉樂，齋心動眾靈。韻長飄更遠，曲度靜宜聽。泛響何清越，隨風散杳冥。徹懸和氣聚，旋退曉山青。本自鈞天降，還疑列洞庭。
冊上公太常奏雅樂
作者：無名氏（唐）

司樂陳金石，逶迤引上公。奏音人語絕，清韻佩聲通。應律煙雲改，來儀鳥獸同。得賢因舉頌，修禮便觀風。聖壽三稱內，天歡九奏中。寂寥高曲盡，猶自滿宸聰。
聽霜鐘
作者：無名氏（唐）

渺渺飛霜夜，寥寥遠岫鐘。出雲疑斷續，入戶乍舂容。度枕頻驚夢，隨風幾韻松。悠揚來不已，杳靄去何從。彷彿煙嵐隔，依俙巖嶠重。此時聊一聽，餘響繞千峰。
聽霜鐘
作者：無名氏（唐）

寥亮來豐嶺，分明辨古鐘。應霜如自擊，中節每相從。靜聽非閑扣，潛應蘊聖蹤。風間時斷續，雲外更舂容。虛警和清籟，雄鳴隔亂峰。因之論知己，感激更難逢。
笙磬同音
作者：無名氏（唐）

笙磬聞何處，淒鏘宛在東。激揚音自徹，高下曲宜同。歷歷俱盈耳，泠泠遞散空。獸因繁奏舞，人感至和通。詎間洪纖韻，能齊搏拊功。四懸今盡美，一聽辨移風。
玉卮無當
作者：無名氏（唐）

共惜連城寶，翻為無當卮。詎慚君子貴，深訝拙工隳。泛蟻功全少，如虹色不移。可憐珍礫石，何計辨糟醨。江海誠難滿，盤筵莫妄施。縱乖斟酌意，猶得奉光儀。
府試古鏡
作者：無名氏（唐）

舊是秦時鏡，今來古匣中。龍盤初掛月，鳳舞欲生風。石黛曾留殿，朱光適在宮。應祥知道泰，監物覺神通。肝膽誠難隱，妍媸信易窮。幸居君子室，長願免塵蒙。
焚裘
作者：無名氏（唐）

今主臨前殿，懲奢爇異裘。忽看陽焰發，如睹吉光流。麗彩辭宸扆，餘香在禦樓。火隨餘燼滅，氣逐遠煙浮。素樸回風變，雕華逐志休。永垂恭儉德，千古揖皇猷。
送薛大夫和蕃
作者：無名氏（唐）

戎王歸漢命，魏絳諭皇恩。旌旆辭雙闕，風沙上五原。往途遵塞道，出祖耀都門。策令天文盛，宣威使者尊。澄波看四海，入貢佇諸蕃。秋杪迎回騎，無勞枉夢魂。
觀劍南獻捷
作者：無名氏（唐）

遐圻新破虜，名將舊登壇。戎馘西南至，氈裘長幼觀。邊疆氛已息，矛戟血猶殘。紫陌歡聲動，丹墀喜氣盤。唐虞方德易，衛霍比功難。共睹俘囚入，賡歌萬國安。
雲母屏風隔坐
作者：無名氏（唐）

彩障成雲母，丹墀隔上公。才彰二紀盛，榮播一朝同。近玉初齊白，臨花乍散紅。凝姿分縹緲，轉佩辨玲瓏。意愜恩偏厚，名新寵更崇。誰知曆千古，猶自仰清風。
白受採
作者：無名氏（唐）

皛皛金方色，遷移妙不窮。輕衣塵跡化，淨壁繢文通。沙變藍溪漬，冰渝墨沼空。似甘言受和，由禮學資忠。皎潔形無定，玄黃用莫同。素心如可教，願染古人風。
人不易知
作者：無名氏（唐）

權衡諒匪易，愚智信難移。九德皆殊進，三端豈易施。同稱昆岫寶，共握桂林枝。鄭鼠今奚別，齊竽或濫吹。瑤臺有光鑒，屢照不應疲。片善當無掩，先鳴貴在斯。龍門峻且極，驥足庶來馳。太息李元禮，期君幸一知。
晦日同志昆明池泛舟
作者：無名氏（唐）

靈沼疑河漢，蕭條見鬥牛。煙生知岸近，水淨覺天秋。落月低前樹，清輝滿去舟。興因孤嶼起，心為白蘋留。曉吹兼漁笛，閑雲伴客愁。龍津如可上，長嘯且乘流。
禮闈階前春草生
作者：無名氏（唐）

河畔雖同色，南宮淑景先。微開曳履處，常對講經前。得地風塵隔，依林雨露偏。已逢霜候改，初寄日華妍。影與叢蘭雜，榮將眾卉連。哲人如不薙，生意在芳年。
秋風生桂枝
作者：無名氏（唐）

寒桂秋風動，蕭蕭自一枝。方將擊林變，不假舞松移。散翠幽花落，搖青密葉離。哀猿驚助褭，花露滴爭垂。遺韻連波聚，流音萬木隨。常聞小山裡，逋客最先知。
幽人折芳桂
作者：無名氏（唐）

厚地生芳桂，遙林聳幹長。葉開風裡色，花吐月中光。曙鳥啼餘翠，幽人愛早芳。動時垂露滴，攀處拂衣香。古調聲猶苦，孤高力自強。一枝終是折，榮耀在東堂。
霜菊
作者：無名氏（唐）

秋盡北風去，律移寒氣肅。淅瀝降繁霜，離披委殘菊。華滋尚照灼，幽氣含紛鬱。的的冒空園，萋萋被幽谷。騷人有遺詠，陶令曾盈掬。儻使懷袖中，猶堪襲餘馥。
金穀園花發懷古
作者：無名氏（唐）

春風生梓澤，遲景映花林。欲問當時事，因傷此日心。繁華人已歿，桃李意何深。澗咽歌聲在，雲歸蓋影沈。地形同萬古，笑價失千金。遺跡應無限，芳菲不可尋。
驪龍
作者：無名氏（唐）

有美為鱗族，潛蟠得所從。標奇初韞寶，表智即稱龍。大壑長千里，深泉固九重。奮髯雲乍起，矯首浪還沖。荀氏傳高譽，莊生冀絕蹤。仍知流淚在，何幸此相逢。
鶴鳴九皋
作者：無名氏（唐）

胎化呈仙質，長鳴在九皋。排空散清唳，映日委霜毛。萬裡思寥廓，千山望鬱陶。香凝光不見，風積韻彌高。鳳侶攀何及，雞群思忽勞。昇天如有應，飛舞出蓬蒿。
霜隼下晴皋
作者：無名氏（唐）

九皋霜氣勁，翔隼下初晴。風動閑雲卷，星馳白草平。稜稜方厲疾，肅肅自縱橫。掠地秋毫迥，投身逸翮輕。高墉全失影，逐雀作飛聲。薄暮寒郊外，悠悠萬裡情。
河鯉登龍門
作者：無名氏（唐）

年久還求變，今來有所從。得名當是鯉，無點可成龍。備曆艱難遍，因期造化容。泥沙甯不阻，釣餌莫相逢。擊浪因成勢，纖鱗莫繼蹤。若令搖尾去，雨露此時濃。
越中秋懷
作者：李白（唐）

越水繞碧山，週迴數千里。乃是天鏡中，分明畫相似。愛此從冥搜，永懷臨湍遊。一為滄波客，十見紅蕖秋。觀濤壯天險，望海令人愁。路遐迫西照，歲晚悲東流。何必探禹穴，逝將歸蓬丘。不然五湖上，亦可乘扁舟。
效古二首
作者：李白（唐）

朝入天苑中，謁帝蓬萊宮。青山映輦道，碧樹搖蒼空。謬題金閨籍，得與銀臺通。待詔奉明主，抽毫頌清風。歸時落日晚，躞蹀浮雲驄。人馬本無意，飛馳自豪雄。入門紫鴛鴦，金井雙梧桐。清歌弦古曲，美酒沽新豐。快意且為樂，列筵坐群公。光景不可留，生世如轉蓬。早達勝晚遇，羞比垂釣翁。自古有秀色，西施與東鄰。蛾眉不可妒，況乃效其顰。所以尹婕妤，羞見邢夫人。低頭不出氣，塞默少精神。寄語無鹽子，如君何足珍。
擬古十二首
作者：李白（唐）

青天何歷歷，明星如白石。黃姑與織女，相去不盈尺。銀河無鵲橋，非時將安適。閨人理紈素，遊子悲行役。瓶冰知冬寒，霜露欺遠客。客似秋葉飛，飄颻不言歸。別後羅帶長，愁寬去時衣。乘月託宵夢，因之寄金徽。高樓入青天，下有白玉堂。明月看欲墮，當窗懸清光。遙夜一美人，羅衣沾秋霜。含情弄柔瑟，彈作陌上桑。弦聲何激烈，風捲繞飛梁。行人皆躑躅，棲鳥起迴翔。但寫妾意苦，莫辭此曲傷。願逢同心者，飛作紫鴛鴦。長繩難系日，自古共悲辛。黃金高北斗，不惜買陽春。石火無留光，還如世中人。即事已如夢，後來我誰身。提壺莫辭貧，取酒會四鄰。仙人殊恍惚，未若醉中真。清都綠玉樹，灼爍瑤臺春。攀花弄秀色，遠贈天仙人。香風送紫蕊，直到扶桑津。取掇世上豔，所貴心之珍。相思傳一笑，聊欲示情親。今日風日好，明日恐不如。春風笑於人，何乃愁自居。吹簫舞彩鳳，酌醴鱠神魚。千金買一醉，取樂不求餘。達士遺天地，東門有二疏。愚夫同瓦石，有才知卷舒。無事坐悲苦，塊然涸轍魚。運速天地閉，胡風結飛霜。百草死冬月，六龍頹西荒。太白出東方，彗星揚精光。鴛鴦非越鳥，何為眷南翔。惟昔鷹將犬，今為侯與王。得水成蛟龍，爭池奪鳳凰。北斗不酌酒，南箕空簸揚。世路今太行，回車竟何託。萬族皆凋枯，遂無少可樂。曠野多白骨，幽魂共銷鑠。榮貴當及時，春華宜照灼。人非崑山玉，安得長璀錯。身沒期不朽，榮名在麟閣。月色不可掃，客愁不可道。玉露生秋衣，流螢飛百草。日月終銷毀，天地同枯槁。蟪蛄啼青松，安見此樹老。金丹寧誤俗，昧者難精討。爾非千歲翁，多恨去世早。飲酒入玉壺，藏身以為寶。生者為過客，死者為歸人。天地一逆旅，同悲萬古塵。月兔空搗藥，扶桑已成薪。白骨寂無言，青松豈知春。前後更歎息，浮榮安足珍。仙人騎彩鳳，昨下閬風岑。海水三清淺，桃源一見尋。遺我綠玉杯，兼之紫瓊琴。杯以傾美酒，琴以閑素心。二物非世有，何論珠與金。琴彈松裡風，杯勸天上月。風月長相知，世人何倏忽。涉江弄秋水，愛此荷花鮮。攀荷弄其珠，蕩漾不成圓。佳人彩雲裡，欲贈隔遠天。相思無由見，悵望涼風前。去去複去去，辭君還憶君。漢水既殊流，楚山亦此分。人生難稱意，豈得長為群。越燕喜海日，燕鴻思朔雲。別久容華晚，琅玕不能飯。日落知天昏，夢長覺道遠。望夫登高山，化石竟不返。
感興六首
作者：李白（唐）

瑤姬天帝女，精彩化朝雲。宛轉入宵夢，無心向楚君。錦衾抱秋月，綺席空蘭芬。茫昧竟誰測，虛傳宋玉文。洛浦有宓妃，飄颻雪爭飛。輕雲拂素月，了可見清輝。解佩欲西去，含情詎相違。香塵動羅襪，綠水不沾衣。陳王徒作賦，神女豈同歸。好色傷大雅，多為世所譏。裂素持作書，將寄萬裡懷。眷眷待遠信，竟歲無人來。徵鴻務隨陽，又不為我棲。委之在深篋，蠹魚壞其題。何如投水中，流落他人開。不惜他人開，但恐生是非。十五遊神仙，仙遊未曾歇。吹笙坐松風，泛瑟窺海月。西山玉童子，使我煉金骨。欲逐黃鶴飛，相呼向蓬闕。西國有美女，結樓青雲端。蛾眉豔曉月，一笑傾城歡。高節不可奪，炯心如凝丹。常恐彩色晚，不為人所觀。安得配君子，共乘雙飛鸞。嘉穀隱豐草，草深苗且稀。農夫既不異，孤穗將安歸。常恐委疇隴，忽與秋蓬飛。烏得薦宗廟，為君生光輝。
寓言三首
作者：李白（唐）

周公負斧扆，成王何夔夔。武王昔不豫，剪爪投河湄。賢聖遇讒慝，不免人君疑。天風拔大木，禾黍鹹傷萎。管蔡扇蒼蠅，公賦鴟鴞詩。金縢若不啟，忠信誰明之。搖裔雙彩鳳，婉孌三青禽。往還瑤臺裡，鳴舞玉山岑。以歡秦娥意，複得王母心。區區精衛鳥，銜木空哀吟。長安春色歸，先入青門道。綠楊不自持，從風欲傾倒。海燕還秦宮，雙飛入簾櫳。相思不相見，託夢遼城東。
秋夕旅懷
作者：李白（唐）

涼風度秋海，吹我鄉思飛。連山去無際，流水何時歸。目極浮雲色，心斷明月暉。芳草歇柔豔，白露催寒衣。夢長銀漢落，覺罷天星稀。含悲想舊國，泣下誰能揮。
感遇四首
作者：李白（唐）

吾愛王子晉，得道伊洛濱。金骨既不毀，玉顏長自春。可憐浮丘公，猗靡與情親。舉首白日間，分明謝時人。二仙去已遠，夢想空殷勤。可歎東籬菊，莖疏葉且微。雖言異蘭蕙，亦自有芳菲。未泛盈樽酒，徒沾清露輝。當榮君不採，飄落欲何依。昔餘聞姮娥，竊藥駐雲發。不自嬌玉顏，方希煉金骨。飛去身莫返，含笑坐明月。紫宮誇蛾眉，隨手會凋歇。宋玉事楚王，立身本高潔。巫山賦彩雲，郢路歌白雪。舉國莫能和，巴人皆捲舌。一感登徒言，恩情遂中絕。
翰林讀書言懷，呈集賢諸學士
作者：李白（唐）

晨趨紫禁中，夕待金門詔。觀書散遺帙，探古窮至妙。片言苟會心，掩卷忽而笑。青蠅易相點，白雪難同調。本是疏散人，屢貽褊促誚。雲天屬清朗，林壑憶遊眺。或時清風來，閑倚欄下嘯。嚴光桐廬溪，謝客臨海嶠。功成謝人間，從此一投釣。
尋陽紫極宮感秋作
作者：李白（唐）

何處聞秋聲，翛翛北窗竹。回薄萬古心，攬之不盈掬。靜坐觀眾妙，浩然媚幽獨。白雲南山來，就我簷下宿。懶從唐生決，羞訪季主蔔。四十九年非，一往不可複。野情轉蕭灑，世道有翻覆。陶令歸去來，田家酒應熟。
江上秋懷
作者：李白（唐）

餐霞臥舊壑，散發謝遠遊。山蟬號枯桑，始複知天秋。朔雁別海裔，越燕辭江樓。颯颯風卷沙，茫茫霧縈洲。黃雲結暮色，白水揚寒流。惻愴心自悲，潺湲淚難收。蘅蘭方蕭瑟，長歎令人愁。
秋夕書懷
作者：李白（唐）

北風吹海雁，南渡落寒聲。感此瀟湘客，淒其流浪情。海懷結滄洲，霞想遊赤城。始探蓬壺事，旋覺天地輕。澹然吟高秋，閑臥瞻太清。蘿月掩空幕，松霜結前楹。滅見息群動，獵微窮至精。桃花有源水，可以保吾生。
避地司空原言懷
作者：李白（唐）

南風昔不競，豪聖思經綸。劉琨與祖逖，起舞雞鳴晨。雖有匡濟心，終為樂禍人。我則異於是，潛光皖水濱。卜築司空原，北將天柱鄰。雪霽萬裡月，雲開九江春。俟乎泰階平，然後託微身。傾家事金鼎，年貌可長新。所願得此道，終然保清真。弄景奔日馭，攀星戲河津。一隨王喬去，長年玉天賓。
上崔相百憂章
作者：李白（唐）

共公赫怒，天維中摧。鯤鯨噴蕩，揚濤起雷。魚龍陷人，箭發石開，戈揮日回。鄒衍慟哭，燕霜颯來，微誠不感。猶縶夏臺。蒼鷹搏攫，丹棘崔嵬。豪聖凋枯，王風傷哀。斯文未喪，東嶽豈頹。穆逃楚難，鄒脫吳災。見機苦遲，萬憤結習，憂從中催。金瑟玉壺，盡為愁媒。舉酒太息，冶長非罪，尼父無猜。覆盆倘舉，應照寒灰。
萬憤詞投魏郎中
作者：李白（唐）

海水渤潏，人罹鯨鯢。蓊胡沙而四塞，始滔天於燕齊。何六龍之浩蕩，遷白日於秦西。九土星分，嗷嗷棲棲。南冠君子，呼天而啼。戀高堂而掩泣，淚血地而成泥。獄戶春而不草，獨幽怨而沉迷。兄九江兮弟三峽，一門骨肉散百草，遇難不復相提攜。樹榛拔桂，好我者恤我，不好我者何忍臨危而相擠。子胥鴟夷，如其聽卑，脫我牢狴。儻辨美玉，君收白珪。
荊州賊平，臨洞庭言懷作
作者：李白（唐）

修蛇橫洞庭，吞象臨江島。積骨成巴陵，遺言聞楚老。水窮三苗國，地窄三湘道。歲晏天崢嶸，時危人枯槁。思歸陰喪亂，去國傷懷抱。郢路方丘墟，章華亦傾倒。風悲猿嘯苦，木落鴻飛早。日隱西赤沙，月明東城草。關河望已絕，氛霧行當掃。長叫天可聞，吾將問蒼昊。
覽鏡書懷
作者：李白（唐）

得道無古今，失道還衰老。自笑鏡中人，白髮如霜草。捫心空歎息，問影何枯槁。桃李竟何言，終成南山皓。
田園言懷
作者：李白（唐）

賈誼三年謫，班超萬裡侯。何如牽白犢，飲水對清流。
江南春懷
作者：李白（唐）

青春幾何時，黃鳥鳴不歇。天涯失鄉路，江外老華髮。心飛秦塞雲，影滯楚關月。身世殊爛漫，田園久蕪沒。歲晏何所從，長歌謝金闕。
聽蜀僧浚彈琴
作者：李白（唐）

蜀僧抱綠綺，西下峨眉峰。為我一揮手，如聽萬壑松。客心洗流水，餘響入霜鐘。不覺碧山暮，秋雲暗幾重。
魯東門觀刈蒲
作者：李白（唐）

魯國寒事早，初霜刈渚蒲。揮鐮若轉月，拂水生連珠。此草最可珍，何必貴龍須。織作玉床蓆，欣承清夜娛。羅衣能再拂，不畏素塵蕪。
詠鄰女東窗海石榴
作者：李白（唐）

魯女東窗下，海榴世所稀。珊瑚映綠水，未足比光輝。清香隨風發，落日好鳥歸。願為東南枝，低舉拂羅衣。無由共攀折，引領望金扉。
南軒松
作者：李白（唐）

南軒有孤松，柯葉自綿冪。清風無閒時，瀟灑終日夕。陰生古苔綠，色染秋煙碧。何當淩雲霄，直上數千尺。
詠山樽二首
作者：李白（唐）

蟠木不雕飾，且將斤斧疏。樽成山嶽勢，材是棟樑餘。外與金罍並，中涵玉醴虛。慚君垂拂拭，遂忝玳筵居。擁腫寒山木，嵌空成酒樽。愧無江海量，偃蹇在君門。
初出金門，尋王侍禦不遇，詠壁上鸚鵡
作者：李白（唐）

落羽辭金殿，孤鳴吒繡衣。能言終見棄，還向隴西飛。
紫藤樹
作者：李白（唐）

紫藤掛雲木，花蔓宜陽春。密葉隱歌鳥，香風留美人。
觀放白鷹二首
作者：李白（唐）

八月邊風高，胡鷹白錦毛。孤飛一片雪，百里見秋毫。寒冬十二月，蒼鷹八九毛。寄言燕雀莫相啅，
觀博平王志安少府山水粉圖
作者：李白（唐）

粉壁為空天，丹青狀江海。遊雲不知歸，日見白鷗在。博平真人王志安，沉吟至此願掛冠。松溪石磴帶秋色，
題雍丘崔明府丹灶
作者：李白（唐）

美人為政本忘機，服藥求仙事不違。葉縣已泥丹灶畢，九轉但能生羽翼，雙鳧忽去定何依。
觀元丹丘坐巫山屏風
作者：李白（唐）

昔遊三峽見巫山，見畫巫山宛相似。疑是天邊十二峰，錦衾瑤席何寂寂，楚王神女徒盈盈。高咫尺，如千里，水石潺湲萬壑分，煙光草色俱氛氳。溪花笑日何年發，
求崔山人百丈崖瀑布圖
作者：李白（唐）

百丈素崖裂，四山丹壁開。龍潭中噴射，晝夜生風雷。但見瀑泉落，如潈雲漢來。聞君寫真圖，島嶼備縈回。石黛刷幽草，曾青澤古苔。幽緘倘相傳，何必向天臺。
見野草中有曰白頭翁者
作者：李白（唐）

醉入田家去，行歌荒野中。如何青草裡，亦有白頭翁。折取對明鏡，宛將衰鬢同。微芳似相誚，留恨向東風。
流夜郎題葵葉
作者：李白（唐）

慚君能衛足，歎我遠移根。白日如分照，還歸守故園。
塋禪師房觀山海圖
作者：李白（唐）

真僧閉精宇，滅跡含達觀。列嶂圖雲山，攢峰入霄漢。丹崖森在目，清晝疑卷幔。蓬壺來軒窗，瀛海入幾案。煙濤爭噴薄，島嶼相淩亂。征帆飄空中，瀑水灑天半。崢嶸若可陟，想像徒盈歎。杳與真心冥，遂諧靜者玩。如登赤城裡，揭步滄洲畔。即事能娛人，從茲得消散。
白鷺鶿
作者：李白（唐）

白鷺下秋水，孤飛如墜霜。心閑且未去，獨立沙洲傍。
詠槿
作者：李白（唐）

園花笑芳年，池草豔春色。猶不如槿花，嬋娟玉階側。芬榮何夭促，零落在瞬息。豈若瓊樹枝，終歲長翕赩。
詠桂
作者：李白（唐）

世人種桃李，皆在金張門。攀折爭捷徑，及此春風暄。一朝天霜下，榮耀難久存。安知南山桂，綠葉垂芳根。清陰亦可託，何惜樹君園。
白鬍桃
作者：李白（唐）

紅羅袖裡分明見，白玉盤中看卻無。疑是老僧休念誦，腕前推下水晶珠。
巫山枕障
作者：李白（唐）

巫山枕障畫高丘，白帝城邊樹色秋。朝雲夜入無行處，巴水橫天更不流。
南奔書懷
作者：李白（唐）

遙夜何漫漫，空歌白石爛。甯戚未匡齊，陳平終佐漢。欃槍掃河洛，直割鴻溝半。歷數方未遷，雲雷屢多難。天人秉旄鉞，虎竹光藩翰。侍筆黃金臺，傳觴青玉案。不因秋風起，自有思歸歎。主將動讒疑，王師忽離叛。自來白沙上，鼓譟丹陽岸。賓禦如浮雲，從風各消散。舟中指可掬，城上骸爭爨。草草出近關，行行昧前算。南奔劇星火，北寇無涯畔。顧乏七寶鞭，留連道傍玩。太白夜食昴，長虹日中貫。秦趙興天兵，茫茫九州亂。感遇明主恩，頗高祖逖言。過江誓流水，志在清中原。拔劍擊前柱，悲歌難重論。
獻歲書情
作者：裴夷直（唐）

白髮添雙鬢，空宮又一年。音書鴻不到，夢寐兔空懸。地遠星辰側，天高雨露偏。聖期知有感，雲海漫相連。
奉和大樑相公重九日軍中宴會之什
作者：裴夷直（唐）

今古同嘉節，歡娛但異名。陶公緣綠醑，謝傅為蒼生。酒泛金英麗，詩通玉律清。何言辭物累，方系萬人情。
奉和大樑相公同張員外重九日宴集
作者：裴夷直（唐）

重九思嘉節，追歡從謝公。酒清欺玉露，菊盛愧金風。不待秋蟾白，須沈落照紅。更將門下客，酬和管絃中。
同樂天中秋夜洛河玩月二首
作者：裴夷直（唐）

清洛半秋懸璧月，綵船當夕泛銀河。蒼龍頷底珠皆沒，須知天地為爐意，盡取黃金鑄作波。不熱不寒三五夕，晴川明月正相臨。千珠競沒蒼龍頷，如何清洛如清晝，共見初升又見沈。
和邢郎中病中重陽強遊樂遊原
作者：裴夷直（唐）

嘉晨令節共陶陶，風景牽情並不勞。曉日整冠蘭室靜，何必銷憂憑外物，只將清韻敵春醪。
觀淬龍泉劍
作者：裴夷直（唐）

歐冶將成器，風胡幸見逢。發硎思剸玉，投水化為龍。詎肯藏深匣，終朝用刜鐘。蓮花生寶鍔，秋日勵霜鋒。煉質才三尺，吹毛過百重。擊磨如不倦，提握願長從。
春色滿皇州
作者：裴夷直（唐）

寒銷山水地，春遍帝王州。北闕晴光動，南山喜氣浮。夭紅妝暖樹，急綠走陰溝。思婦開香閣，王孫上玉樓。氛氳直城北，駘蕩曲江頭。今日靈臺下，翻然卻是愁。
亞夫碎玉鬥
作者：裴夷直（唐）

雄謀竟不決，寶玉終不愛。倏爾霜刃揮，颯然春冰碎。飛光動旗幟，散響驚環佩。霜灑繡障前，星流錦筵內。圖王業已失，為虜言空悔。獨有青史中，英風觀千載。
水亭
作者：裴夷直（唐）

歲律行將變，君恩竟未回。門前即潮水，朝去暮常來。
揚州寄諸子
作者：裴夷直（唐）

千里隔煙波，孤舟宿何處。遙思耿不眠，淮南夜風雨。
酬盧郎中游寺見招不遇
作者：裴夷直（唐）

偶出送山客，不知遊梵宮。秋光古松下，誰伴一仙翁。
寓言
作者：裴夷直（唐）

秋樹卻逢暖，未凋能幾時。何須尚松桂，搖動暫青枝。
唁人喪侍兒
作者：裴夷直（唐）

夜情河耿耿，春恨草綿綿。唯有嫦娥月，從今照墓田。
席上夜別張主簿
作者：裴夷直（唐）

紅燭剪還明，綠尊添又滿。不愁前路長，只畏今宵短。
方丈泉
作者：裴夷直（唐）

循涯不知淺，見底似非深。永日無波浪，澄澄照我心。
晚望
作者：裴夷直（唐）

日下夕陰長，前山凝積翠。白鳥一行飛，聯聯粉書字。
前山
作者：裴夷直（唐）

只謂一蒼翠，不知猶數重。晚來雲映處，更見兩三峰。
發交州日留題解煉師房
作者：裴夷直（唐）

久喜房廊接，今成道路賒。明朝回首處，此地是天涯。
令和州買松
作者：裴夷直（唐）

好覓淩霜質，仍須帶雨栽。須知剖竹日，便是看松來。
題斷金集後
作者：裴夷直（唐）

一覽斷金集，再悲埋玉人。牙弦千古絕，珠淚萬行新。
晚涼
作者：裴夷直（唐）

簷前蔽日多高樹，竹下添池有小渠。山客野僧歸去後，晚涼移案獨臨書。
和周侍禦洛城雪
作者：裴夷直（唐）

天街飛轡踏瓊英，四顧全疑在玉京。一種相如抽秘思，兔園那比鳳凰城。
奉和大樑相公送人二首
作者：裴夷直（唐）

謝公日日傷離別，又向西堂送阿連。想到越中秋已盡，鏡河應羨月團圓。北津楊柳迎煙綠，南岸闌幹映水紅。君到襄陽渡江處，始應回首憶羊公。
酬唐仁烈相別後喜阻風未發見寄
作者：裴夷直（唐）

離心一起淚雙流，春浪無情也白頭。風若有知須放去，莫教重別又重愁。
秦中臥病思歸
作者：裴夷直（唐）

索索涼風滿樹頭，破窗殘月五更秋。病身歸處吳江上，一寸心中萬裡愁。
送王繢
作者：裴夷直（唐）

翠羽長將玉樹期，偶然飛下肯多時。翩翩一路嵐陰晚，卻入青蔥宿舊枝。
贈美人琴絃
作者：裴夷直（唐）

應從玉指到金徽，萬態千情料可知。今夜燈前湘水怨，殷勤封在七條絲。
病中知皇子陂荷花盛發寄王繢
作者：裴夷直（唐）

十裡蓮塘路不賒，病來簾外是天涯。煩君四句遙相寄，應得詩中便看花。
戲唐仁烈
作者：裴夷直（唐）

自知年幾偏應少，先把屠蘇不讓春。倘更數年逢此日，還應惆悵羨他人。
上下七盤二首
作者：裴夷直（唐）

鬥回山路掩皇州，二載歡娛一望休。從此萬重青嶂合，無因更得重回頭。商山半月雨漫漫，偶值新晴下七盤。山似換來天似洗，可憐風日到長安。
八月十五日夜
作者：裴夷直（唐）

去年今夜在商州，還為清光上驛樓。宛是依依舊顏色，自憐人換幾般愁。
南詔朱藤杖
作者：裴夷直（唐）

六節南藤色似朱，拄行階砌勝人扶。會須將入深山去，倚看雲泉作老夫。
夜意
作者：裴夷直（唐）

蕭疏盡地林無影，浩蕩連天月有波。獨立空亭人睡後，洛橋風便水聲多。
漫作
作者：裴夷直（唐）

月色莫來孤寢處，春風又向別人家。梁園桃李雖無數，斷定今年不看花。
訪劉君
作者：裴夷直（唐）

擾擾馳蹄又走輪，五更飛盡九衢塵。靈芝破觀深松院，還有齋時未起人。
楊柳枝詞
作者：裴夷直（唐）

已作綠絲籠曉日，又成飛絮撲晴波。隋家不合栽楊柳，長遣行人春恨多。
寄杭州崔使君
作者：裴夷直（唐）

朝下歸來只閉關，羨君高步出人寰。三年不見塵中事，滿眼江濤送雪山。
窮冬曲江閒步
作者：裴夷直（唐）

雪盡南坡雁北飛，草根春意勝春暉。曲江永日無人到，獨繞寒池又獨歸。
省中題新植雙松
作者：裴夷直（唐）

端坐高宮起遠心，雲高水闊共幽沈。更堂寓直將誰語，自種雙松伴夜吟。
崇山郡
作者：裴夷直（唐）

地盡炎荒瘴海頭，聖朝今又放驩兜。交州已在南天外，更過交州四五州。
臨水
作者：裴夷直（唐）

一見心原斷百憂，益知身世兩悠悠。江亭獨倚闌幹處，人亦無言水自流。
題江上柳寄李使君
作者：裴夷直（唐）

桂江南渡無楊柳，見此令人眼暫明。應學郡中賢太守，依依相向許多情。
江上見月懷古
作者：裴夷直（唐）

月上江平夜不風，伏波遺跡半成空。今宵倍欲悲陵穀，銅柱分明在水中。
鸚鵡
作者：裴夷直（唐）

勸爾莫移禽鳥性，翠毛紅觜任天真。如今漫學人言巧，解語終須累爾身。
寄婺州李給事二首
作者：裴夷直（唐）

心盡玉皇恩已遠，跡留江郡宦應孤。不知壯氣今何似，猶得淩雲貫日無。瘴鬼翻能念直心，五年相遇不相侵。目前唯有思君病，無底滄溟未是深。
秋日
作者：裴夷直（唐）

六眸龜北涼應早，三足烏南日正長。常記京關怨搖落，如今目斷滿林霜。
遣意
作者：裴夷直（唐）

梧桐墜露悲先朽，松桂淩霜倚後枯。不是世間長在物，暫分貞脆竟何殊。
戲酬惟賞上人
作者：裴夷直（唐）

師是浮雲無著身，我居塵網敢相親。應從海上秋風便，偶自飛來不為人。
寓言
作者：裴夷直（唐）

流水頹陽不暫停，東流西落兩無情。不是世間人自老，古來華髮此中生。
憶家
作者：裴夷直（唐）

天海相連無盡處，夢魂來往尚應難。誰言南海無霜雪，試向愁人兩鬢看。
留客
作者：裴夷直（唐）

青梅欲熟筍初長，嫩綠新陰繞砌涼。湖館翛然無俗客，白衣居士且匡床。
別蘄春王判官
作者：裴夷直（唐）

四十年來真久故，三千裡外暫相逢。今日一杯成遠別，煙波眇眇恨重重。
將發循州社日於所居館宴送
作者：裴夷直（唐）

浪花如雪疊江風，社過高秋萬恨中。明日便隨江燕去，依依俱是故巢空。
喜秀上人相訪
作者：鄭谷（唐）

雪初開一徑，師忽扣雙扉。老大情相近，林泉約共歸。憂榮棲省署，孤僻謝朝衣。他夜松堂宿，論詩更入微。
夕陽
作者：鄭穀（唐）

夕陽秋更好，斂斂蕙蘭中。極浦明殘雨，長天急遠鴻。僧窗留半榻，漁舸透疏篷。莫恨清光盡，寒蟾即照空。
搖落
作者：鄭穀（唐）

夜來搖落悲，桑棗半空枝。故國無訊息，流年有亂離。霜秦聞雁早，煙渭認帆遲。日暮寒鼙急，邊軍在雍岐。
西蜀淨眾寺松溪八韻兼寄小筆崔處士
作者：鄭穀（唐）

松因溪得名，溪吹答松聲。繚繞能穿寺，幽奇不在城。寒煙齋後散，春雨夜中平。染岸蒼苔古，翹沙白鳥明。澄分僧影瘦，光徹客心清。帶梵侵雲響，和鐘擊石鳴。淡烹新茗爽，暖泛落花輕。此景吟難盡，憑君畫入京。
遷客
作者：鄭穀（唐）

離夜聞橫笛，可堪吹鷓鴣。雪冤知早晚，雨泣渡江湖。秋樹吹黃葉，臘煙垂綠蕪。虞翻歸有日，莫便哭窮途。
蔡處士
作者：鄭穀（唐）

無著複無求，平生不解愁。鬻蔬貧潔淨，中酒病風流。旨趣陶山相，詩篇沈隱侯。小齋江色裡，籬柱系漁舟。
予嘗有雪景一絕為人所諷吟段贊善小筆精微…詩謝之
作者：鄭穀（唐）

贊善賢相後，家藏名畫多。留心於繪素，得事在煙波。屬興同吟詠，成功更琢磨。愛予風雪句，幽絕寫漁蓑。
京兆府試殘月如新月
作者：鄭谷（唐）

榮落何相似，初終卻一般。猶疑和夕照，誰信墮朝寒。水木輝華別，詩家比象難。佳人應誤拜，棲鳥反求安。屈指期輪滿，何心謂影殘。庾樓清賞處，吟徹曙鐘看。
鹹通十四年府試木向榮
作者：鄭谷（唐）

園林青氣動，眾木散寒聲。敗葉牆陰在，滋條雪後榮。欣欣春令早，藹藹日華輕。庾嶺梅先覺，隋堤柳暗驚。山川應物候，皋壤起農情。只待花開日，連棲出穀鶯。
丞相孟夏祗薦南郊紀獻十韻
作者：鄭谷（唐）

節應清和候，郊宮事潔羞。至誠聞上帝，明德祀圓丘。雅用陶匏器，馨非黍稷流。就陽陳盛禮，匡國禱鴻休。漸曉蘭迎露，微涼麥弄秋。壽山橫紫閣，瑞靄抱皇州。外肅通班序，中嚴錫慶優。奏歌三酒備，表敬百神柔。池碧將還鳳，原清再問牛。萬方瞻輔翼，共賀贊皇猷。
敘事感恩上狄右丞
作者：鄭穀（唐）

昔歲曾投贄，關河在左馮。庾公垂顧遇，王粲許從容。首薦叨殊禮，全家寓近封。白樓陪寫望，青眼感遭逢。顧念梁間燕，深憐澗底松。嵐光蓮嶽逼，酒味菊花濃。寇難旋移國，漂離幾聽蛩。半生悲逆旅，二紀間門墉。蜀雪隨僧蹋，荊煙逐雁沖。凋零歸兩鬢，舉止失前蹤。得事雖甘晚，陳詩未肯慵。邇來趨九仞，又伴賞三峰。棲託情何限，吹噓意數重。自茲儔侶內，無複歎龍鍾。
詠懷
作者：鄭穀（唐）

迂疏雖可欺，心路甚男兒。薄宦渾無味，平生粗有詩。淡交終不破，孤達晚相宜。直夜花前喚，朝寒雪裡追。竹聲輸我聽，茶格共僧知。景物還多感，情懷偶不卑。溪鶯喧午寢，山蕨止春饑。險事銷腸酒，清歡敵手棋。香鋤拋藥圃，煙艇憶莎陂。自許亨途在，儒綱複振時。
幹符丙申歲奉試春漲曲江池
作者：鄭谷（唐）

王澤尚通津，恩波此日新。深疑一夜雨，宛似五湖春。泛灩翹振鷺，澄清躍紫鱗。翠低孤嶼柳，香失半汀蘋。鳳輦尋佳境，龍舟命近臣。桂花如入手，願作從遊人。
華山
作者：鄭穀（唐）

峭仞聳巍巍，晴嵐染近畿。孤高不可狀，圖寫盡應非。絕頂神仙會，半空鸞鶴歸。雲臺分遠靄，樹穀隱斜暉。墜石連村響，狂雷發廟威。氣中寒渭闊，影外白樓微。雲對蓮花落，泉橫露掌飛。乳懸危磴滑，樵徹上方稀。淡泊生真趣，逍遙息世機。野花明澗路，春蘚澀松圍。遠洞時聞磬，群僧晝掩扉。他年洗塵骨，香火願相依。
入閣
作者：鄭谷（唐）

秘殿臨軒日，和鑾返正年。兩班文武盛，百辟羽儀全。霜漏清中禁，風旗拂曙天。門嚴新勘契，仗入乍承宣。玉幾當紅旭，金爐縱碧煙。對揚稱法吏，贊引出宮鈿。言動揮毫疾，雍容執簿專。壽山晴靉靆，顥氣暖連延。禮有鴛鸞集，恩無雨露偏。小臣叨備位，歌詠泰階前。
故少師從翁隱巖別墅亂後榛蕪感舊愴懷遂有追紀
作者：鄭穀（唐）

風騷為主人，凡俗仰清塵。密行稱閨閫，明誠動搢紳。周旋居顯重，內外掌絲綸。妙主蓬壺籍，忠為社稷臣。大儀牆仞峻，東轄紀綱新。聞善常開口，推公豈為身。立朝鳴佩重，歸宅典衣貧。半醉看花晚，中餐煮菜春。晴臺隨鹿上，幽墅結僧鄰。理論知清越，生徒得李頻。藥香沾筆硯，竹色染衣巾。寄鶴眠雲叟，騎驢入室賓。近將姚監比，僻與段卿親。葉積池邊路，茶遲雪後薪。所難留著述，誰不秉陶鈞。喪亂時多變，追思事已陳。浮華重發作，雅正甚湮淪。宗從今何在，依棲素有因。七松無影響，雙淚益悲辛。猶喜於門秀，年來屈複伸。
送吏部曹郎中免官南歸
作者：鄭谷（唐）

高名向己求，古韻古無儔。風月拋蘭省，江山複桂州。賢人知止足，中歲便歸休。雲鶴深相待，公卿不易留。滿朝張祖席，半路上仙舟。篋重藏吳畫，茶新換越甌。郡迎紅燭宴，寺宿翠嵐樓。觸目成幽興，全家是勝遊。篷聲漁叟雨，葦色鷺鷥秋。久別郊園改，將歸裡巷修。桑麻勝祿食，節序免鄉愁。陽朔花迎棹，崇賢葉滿溝。席春歡促膝，簷日暖梳頭。道暢應為蝶，時來必問牛。終須康庶品，未爽漱寒流。議在歸群望，情難戀自由。小生誠淺拙，早歲便依投。夏課每垂獎，雪天常見憂。遠招陪宿直，首薦向公侯。攀送偏揮灑，龍鍾志未酬。
回鑾
作者：鄭穀（唐）

妖星沈雨露，和氣滿京關。上將忠勳立，明君法駕還。順風調雅樂，夾道序群班。香泛傳宣裡，塵清指顧間。樓臺新紫氣，雲物舊黃山。曉渭行朝肅，秋郊曠望閑。廟靈安國步，日角動天顏。浩浩昇平曲，流歌徹百蠻。
峽中
作者：鄭谷（唐）

萬重煙靄裡，隱隱見夔州。夜靜明月峽，春寒堆雪樓。獨吟誰會解，多病自淹留。往事如今日，聊同子美愁。
蜀中寓止夏日自貽
作者：鄭穀（唐）

輾轉欹孤枕，風幃信寂寥。漲江垂螮蝀，驟雨鬧芭蕉。道阻歸期晚，年加記性銷。故人衰颯盡，相望在行朝。
試筆偶書
作者：鄭谷（唐）

沙鳥與山麋，由來性不羈。可憑唯在道，難解莫過詩。任笑孤吟僻，終嫌巧宦卑。乖慵恩地恕，冷淡好僧知。華省慚公器，滄江負釣師。露花春直夜，煙鼓早朝時。世路多艱梗，家風免墜遺。殷勤一蓑雨，只得夢中披。
奔避
作者：鄭穀（唐）

奔避投人遠，漂離易感恩。愁髯霜颯颯，病眼淚昏昏。孤館秋聲樹，寒江落照村。更聞歸路絕，新寨截荊門。
吊水部賈員外嵩
作者：鄭穀（唐）

八韻與五字，俱為時所先。幽魂應自慰，李白墓相連。
貧女吟
作者：鄭穀（唐）

塵壓鴛鴦廢錦機，滿頭空插麗春枝。東鄰舞妓多金翠，笑剪燈花學畫眉。
席上貽歌者
作者：鄭穀（唐）

花月樓臺近九衢，清歌一曲倒金壺。座中亦有江南客，莫向春風唱鷓鴣。
菊
作者：鄭谷（唐）

王孫莫把比荊蒿，九日枝枝近鬢毛。露濕秋香滿池岸，由來不羨瓦松高。
下峽
作者：鄭穀（唐）

憶子啼猿繞樹哀，雨隨孤棹過陽臺。波頭未白人頭白，瞥見春風灩澦堆。
文昌寓直
作者：鄭谷（唐）

何遜空階夜雨平，朝來交直雨新晴。落花亂上花磚上，不忍和苔蹋紫英。
街西晚歸
作者：鄭穀（唐）

禦溝春水繞閑坊，信馬歸來傍短牆。幽榭名園臨紫陌，晚風時帶牡丹香。
十日菊
作者：鄭穀（唐）

節去蜂愁蝶不知，曉庭還繞折殘枝。自緣今日人心別，未必秋香一夜衰。
鷺鷥
作者：鄭谷（唐）

閑立春塘煙淡淡，靜眠寒葦雨颼颼。漁翁歸後汀沙晚，飛下灘頭更自由。
柳
作者：鄭穀（唐）

半煙半雨江橋畔，映杏映桃山路中。會得離人無限意，千絲萬絮惹春風。
下第退居二首
作者：鄭穀（唐）

年來還未上丹梯，且著漁蓑謝故溪。落盡梨花春又了，破籬殘雨晚鶯啼。未嘗青杏出長安，豪士應疑怕牡丹。只有退耕耕不得，茫然村落水吹殘。
江宿聞蘆管
作者：鄭谷（唐）

塞曲淒清楚水濱，聲聲吹出落梅春。須知風月千檣下，亦有葫蘆河畔人。
閑題
作者：鄭谷（唐）

舉世何人肯自知，須逢精鑒定妍媸。若教嫫母臨明鏡，也道不勞紅粉施。
曲江春草
作者：鄭穀（唐）

花落江堤蔟暖煙，雨餘草色遠相連。香輪莫輾青青破，留與愁人一醉眠。
雪中偶題
作者：鄭穀（唐）

亂飄僧舍茶煙濕，密灑歌樓酒力微。江上晚來堪畫處，漁人披得一蓑歸。
題慈恩寺默公院
作者：鄭穀（唐）

雖近曲江居古寺，舊山終憶九華峰。春來老病厭迎送，剪卻牡丹栽野松。
江上阻風
作者：鄭谷（唐）

水天春暗暮寒濃，船閉篷窗細雨中。聞道漁家酒初熟，晚來翻喜打頭風。
淮上與友人別
作者：鄭穀（唐）

揚子江頭楊柳春，楊花愁殺渡江人。數聲風笛離亭晚，君向瀟湘我向秦。
忍公小軒二首
作者：鄭谷（唐）

松溪水色綠於松，每到松溪到暮鐘。閑得心源只如此，問禪何必向雙峰。舊遊前事半埃塵，多向林中結淨因。一念一爐香火裡，後身唯願似師身。
淮上漁者
作者：鄭穀（唐）

白頭波上白頭翁，家逐船移浦浦風。一尺鱸魚新釣得，兒孫吹火荻花中。
興州江館
作者：鄭谷（唐）

向蜀還秦計未成，寒蛩一夜繞床鳴。愁眠不穩孤燈盡，坐聽嘉陵江水聲。
題無本上人小齋
作者：鄭穀（唐）

寒寺唯應我訪師，人稀境靜雪銷遲。竹西落照侵窗好，堪惜歸時落照時。
七祖院小山
作者：鄭穀（唐）

小巧功成雨蘚斑，軒車日日扣松關。峨嵋咫尺無人去，卻向僧窗看假山。
定水寺行香
作者：鄭穀（唐）

聽經看畫繞虛廊，風拂金爐待賜香。丞相未來春雪密，暫偷閒臥老僧床。
浯溪
作者：鄭穀（唐）

湛湛清江疊疊山，白雲白鳥在其間。漁翁醉睡又醒睡，誰道皇天最惜閑。
悶題
作者：鄭谷（唐）

莫厭九衢塵土間，秋晴滿眼是南山。僧家未必全無事，道著訪僧心且閑。
重訪黃神穀策禪者
作者：鄭谷（唐）

初塵芸閣辭禪閣，卻訪支郎是老郎。我趣轉卑師趣靜，數峰秋雪一爐香。
別修覺寺無本上人
作者：鄭穀（唐）

松上閑雲石上苔，自嫌歸去夕陽催。山門握手無他語，只約今冬看雪來。
贈日東鑒禪師
作者：鄭谷（唐）

故國無心渡海潮，老禪方丈倚中條。夜深雨絕松堂靜，一點山螢照寂寥。
傳經院壁畫松
作者：鄭谷（唐）

危根瘦盡聳孤峰，珍重江僧好筆蹤。得向遊人多處畫，卻勝澗底作真松。
高蟾先輩以詩筆相示抒成寄酬
作者：鄭谷（唐）

張生故國三千里，知者唯應杜紫微。君有君恩秋後葉，可能更羨謝玄暉。
為人題
作者：鄭穀（唐）

淚濕孤鸞曉鏡昏，近來方解惜青春。杏花楊柳年年好，不忍回看舊寫真。
越鳥
作者：鄭穀（唐）

背霜南雁不到處，倚棹北人初聽時。梅雨滿江春草歇，一聲聲在荔枝枝。
黃鶯
作者：鄭穀（唐）

春雲薄薄日輝輝，宮樹煙深隔水飛。應為能歌系仙籍，麻姑乞與女真衣。
失鷺鷥
作者：鄭穀（唐）

野格由來倦小池，驚飛卻下碧江涯。月昏風急何處宿，秋岸蕭蕭黃葦枝。
苔錢
作者：鄭穀（唐）

春紅秋紫繞池臺，個個圓如濟世財。雨後無端滿窮巷，買花不得買愁來。
蓮葉
作者：鄭穀（唐）

移舟水濺差差綠，倚檻風搖柄柄香。多謝浣溪人不折，雨中留得蓋鴛鴦。
蜀中賞海棠
作者：鄭穀（唐）

濃淡芳春滿蜀鄉，半隨風雨斷鶯腸。浣花溪上堪惆悵，子美無心為發揚。
投所知
作者：鄭穀（唐）

砌下芝蘭新滿徑，門前桃李舊垂陰。卻應回念江邊草，放出春煙一寸心。
早入諫院二首
作者：鄭穀（唐）

玉階春冷未催班，暫拂塵衣就笏眠。孤立小心還自笑，夢魂潛繞禦爐煙。紫雲重疊抱春城，廊下人稀唱漏聲。偷得微吟斜倚柱，滿衣花露聽宮鶯。
忝官諫垣明日轉對
作者：鄭穀（唐）

吾君英睿相君賢，其那寰區未晏然。明日翠華春殿下，不知何語可聞天。
再經南陽
作者：鄭谷（唐）

平蕪漠漠失樓臺，昔日遊人亂後來。寥落牆匡春欲暮，燒殘官樹有花開。
贈下第舉公
作者：鄭穀（唐）

見君失意我惆悵，記得當年落第情。出去無憀歸又悶，花南慢打講鐘聲。
春陰
作者：鄭穀（唐）

推琴當酒度春陰，不解謀生只解吟。舞蝶歌鶯莫相試，老郎心是老僧心。
送張逸人
作者：鄭穀（唐）

人間疏散更無人，浪兀孤舟酒兀身。蘆筍鱸魚拋不得，五陵珍重五湖春。
初還京師寓止府署偶題屋壁
作者：鄭穀（唐）

秋光不見舊亭臺，四顧荒涼瓦礫堆。火力不能銷地力，亂前黃菊眼前開。
擢第後入蜀經羅村，路見海棠盛開偶有題詠
作者：鄭谷（唐）

上國休誇紅杏豔，深溪自照綠苔磯。一枝低帶流鶯睡，手中已有新春桂，多謝煙香更入衣。
次韻和禮部盧侍郎江上秋夕寓懷
作者：鄭谷（唐）

盧郎到處覺風生，蜀郡留連亞相情。亂後江山悲庾信，未脫白衣頭半白，叨陪屬和倍為榮。
宜春再訪芳公言公幽齋寫懷敘事，因賦長言
作者：鄭穀（唐）

入門長恐先師在，香印紗燈似昔年，澗路縈回齋處遠，顧渚一甌春有味，中林話舊亦潸然。
讀李白集
作者：鄭谷（唐）

何事文星與酒星，一時鐘在李先生。高吟大醉三千首，留著人間伴月明。
卷末偶題三首
作者：鄭穀（唐）

一卷疏蕪一百篇，名成未敢暫忘筌。何如海日生殘夜，一句能令萬古傳。七歲侍行湖外去，嶽陽樓上敢題詩。如今寒晚無功業，何以勝任國士知。一第由來是出身，垂名俱為國風陳。此生若不知騷雅，孤宦如何作近臣。
讀前集二首
作者：鄭谷（唐）

殷璠裁鑒英靈集，頗覺同才得旨深。何事後來高仲武，品題間氣未公心。風騷如線不勝悲，國步多艱即此時。愛日滿階看古集，只應陶集是吾師。
渚宮亂後作
作者：鄭穀（唐）

鄉人來話亂離情，淚滴殘陽問楚荊。白社已應無故老，牢落故居灰燼後，黃花紫蔓上牆生。
鷓鴣
作者：鄭穀（唐）

暖戲煙蕪錦翼齊，品流應得近山雞。雨昏青草湖邊過，相呼相應湘江闊，苦竹叢深春日西。
燕
作者：鄭穀（唐）

年去年來來去忙，春寒煙暝渡瀟湘。低飛綠岸和梅雨，千言萬語無人會，又逐流鶯過短牆。
侯家鷓鴣
作者：鄭谷（唐）

江天梅雨濕江蘺，到處煙香是此時。苦竹嶺無歸去日，唯有佳人憶南國，殷勤為爾唱愁詞。
雁
作者：鄭穀（唐）

八月悲風九月霜，蓼花紅淡葦條黃。石頭城下波搖影，故鄉聞爾亦惆悵，何況扁舟非故鄉。
水
作者：鄭穀（唐）

竹院松廊分數派，不空清泚亦逶迤。落花相逐去何處，晚晴一片連莎綠，悔與滄浪有舊期。
海棠
作者：鄭谷（唐）

春風用意勻顏色，銷得攜觴與賦詩。穠麗最宜新著雨，朝醉暮吟看不足，羨他蝴蝶宿深枝。
竹
作者：鄭穀（唐）

宜煙宜雨又宜風，拂水藏村複間松。移得蕭騷從遠寺，無賴杏花多意緒，數枝穿翠好相容。
荔枝樹
作者：鄭穀（唐）

二京曾見畫圖中，數本芳菲色不同。孤棹今來巴徼外，腸斷渝瀘霜霰薄，不教葉似灞陵紅。
錦二首
作者：鄭穀（唐）

布素豪家定不看，若無文彩入時難。紅迷天子帆邊日，舞衣轉轉求新樣，不問流離桑柘殘。文君手裡曙霞生，美號仍聞借蜀城。奪得始知袍更貴，禮部郎官人所重，省中別佔好窠名。
蠟燭
作者：鄭穀（唐）

仙漏遲遲出建章，宮簾不動透清光。金闈露白新裁詔，多情更有分明處，照得歌塵下燕梁。
燈
作者：鄭谷（唐）

雨向莎階滴未休，冷光孤恨兩悠悠。船中聞雁洞庭宿，蕭騷寒竹南窗靜，一局閑棋為爾留。
宗人作尉唐昌官署幽勝而又博學精富得以言談…留書屋壁
作者：鄭穀（唐）

公堂瀟灑有林泉，只隔苔牆是渚田。宗黨相親離亂世，風雨夜長同一宿，舊遊多共憶樊川。
為戶部李郎中與令季端公寓止渠州江寺偶作寄獻
作者：鄭谷（唐）

退居瀟灑寄禪關，高掛朝簪淨室間。孤島雖留雙鶴歇，仙署金閨虛位久，夜清應夢近天顏。
重陽日訪元秀上人
作者：鄭谷（唐）

紅葉黃花秋景寬，醉吟朝夕在樊川。卻嫌今日登山俗，歸來童稚爭相笑，何事無人與酒船。
送水部張郎中彥回宰洛陽
作者：鄭谷（唐）

何遜蘭休握，陶潛柳正垂。官清真塞詔，事簡好吟詩。春漏懷丹闕，涼船泛碧伊。已虛西閣位，朝夕鳳書追。
贈鹹陽王主簿
作者：鄭穀（唐）

可愛鹹陽王主簿，窮經盡到昔賢心。登科未足酬多學，我來賒酒相留宿，聽我披衣看雪吟。
松
作者：鄭穀（唐）

下視垂楊拂路塵，雙峰石上覆苔文。濃霜滿徑無紅葉，那堪寂寞悲風起，千樹深藏李白墳。
梅
作者：鄭谷（唐）

江國正寒春信穩，嶺頭枝上雪飄飄。何言落處堪惆悵，離人南去腸應斷，片片隨鞭過楚橋。
鶴
作者：鄭穀（唐）

一自王喬放自由，俗人行處懶回頭。睡輕旋覺松花墮，應嫌白鷺無仙骨，長伴漁翁宿葦洲。
重陽夜旅懷
作者：鄭谷（唐）

強插黃花三兩枝，還圖一醉浸愁眉。半床斜月醉醒後，惆悵多於未醉時。
壬戌西幸後
作者：鄭谷（唐）

武德門前顥氣新，雪融鴛瓦土膏春。夜來夢到宣麻處，草沒龍墀不見人。
多虞
作者：鄭谷（唐）

多虞難住人稀處，近耗渾無戰罷棋。向闕歸山俱未得，且沽春酒且吟詩。
短褐
作者：鄭穀（唐）

閑披短褐杖山藤，頭不是僧心是僧。坐睡覺來清夜半，芭蕉影動道場燈。
曲江紅杏
作者：鄭谷（唐）

遮莫江頭柳色遮，日濃鶯睡一枝斜。女郎折得殷勤看，道是春風及第花。
折得梅
作者：鄭谷（唐）

寒步江村折得梅，孤香不肯待春催。滿枝儘是愁人淚，莫殢朝來露濕來。
牡丹
作者：鄭穀（唐）

畫堂簾卷張清宴，含香帶霧情無限。春風愛惜未放開，柘枝鼓振紅英綻。
寂寞
作者：鄭谷（唐）

江郡人稀便是村，踏青天氣欲黃昏。春愁不破還成醉，衣上淚痕和酒痕。
亂後灞上
作者：鄭谷（唐）

柳絲牽水杏房紅，煙岸人稀草色中。日暮一行高鳥處，依稀合是望春宮。
長門怨二首
作者：鄭穀（唐）

閑把羅衣泣鳳凰，先朝曾教舞霓裳。春來卻羨庭花落，得逐晴風出禁牆。流水君恩共不回，杏花爭忍掃成堆。殘春未必多煙雨，淚滴閑階長綠苔。
郊野戲題
作者：鄭穀（唐）

竹巷溪橋天氣涼，荷開稻熟村酒香。唯憂野叟相迴避，莫道儂家是漢郎。
宗人惠四藥
作者：鄭谷（唐）

宗人忽惠西山藥，四味清新香助茶。爽得心神便騎鶴，何須燒得白硃砂。
題張衡廟
作者：鄭穀（唐）

遠俗只憑淫祀切，多年平子固悠悠。江煙日午無簫鼓，直到如今詠四愁。